Péter Gulácsi

Péter Gulácsi (født 6. mai 1990) er en ungarsk fotballspiller som spiller for den tyske klubben RB Leipzig.

Klubbkarriere 
Gulácsi var den tredje personen til å signere for Liverpool fra klubben MTK, med de tidligere signeringene András Simon og Krisztián Németh som allerede spilte på reservelaget. Liverpool signerte en kontrakt med Gulácsi fra den ungarske klubben MTK Hungaria for ett års lån i 2007.

I januar 2009 ble han lånt ut til klubben Hereford Utd, hvor han debuterte i ligamesterskapet. Han spilte tilsammen 18 ligakamper for denne klubben. Høsten 2009 skrev Gulácsi under på en forlengelse av sin daværende kontrakt med Liverpool FC, denne gangen helt frem til sommeren 2013. På våren 2010 var han på utlån hos Tranmere Rovers, hvor han kun fikk fem kamper. Høsten 2010 gikk han på nytt lån til Tranmere og fikk 12 seriekamper pluss 2 JP Trophy cup-kamper. Han avsluttet det siste låneoppholdet i Tranmere med å bli kreditert et selvmål. Og mens Liverpools 2.-keeper Brad Jones var opptatt med å slite reservebenken til Australia under Asiamesterskapet i januar 2011 fikk Gulácsi tilliten som reservekeeper på Liverpools a-lag.

Landslagskarriere 
I mai 2006 var han med i UEFAs U17-EM i Luxemburg og sto i den av 3 gruppespill-kamper Ungarn vant, men Ungarn gikk ikke videre etter gruppespillet etter å ha tapt de 2 andre kampene. I samme kamp scoret Krisztián Németh 2 av målene hvor Ungarn vant 4–0. I mai 2008 spilte han for Ungarns landslag, men han var ubenyttet innbytter i den påfølgende 1-1-kampen mot Kroatia. 
I september og oktober 2009 var Gulácsi 1.-målvakt for Ungarn i FIFA U-20 VM Egypt. I bronsekampen mellom det ungarske landslaget og Costa Rica reddet han tre straffer i straffespark-konkurransen pluss at han presset den første straffen i tverrliggeren og over, og ble dermed en stor match-helt for laget som vant kampen og bronsemedaljer. 

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

Meritter 
 For Liverpool
 Vinner Lancashire Senior Cup 2010
 Vinner Liverpool Senior Cup 2010
 Tapende finalist i Liverpool Senior Cup 2008
 For Ungarn
 Bronse i U-20 VM i Egypt 2009

Referanser

Eksterne lenker 
 
 
  Profil  på BBC Sport Football.
  Profil på AltOmFotball.no
  Profil på Football-Lineups.com
  Profil på ESPN Soccernet
  Profil på Bahisci.com

Ungarske fotballspillere
Spillere i Fotball-EM 2016
Spillere i Fotball-EM 2021
Fotballspillere for MTK Budapest FC
Fotballspillere for Liverpool FC
Fotballspillere for Hereford United FC
Fotballspillere for Tranmere Rovers FC
Fotballspillere for Hull City AFC
Fotballspillere for FC Red Bull Salzburg
Fotballspillere for RB Leipzig
Personer fra Budapest
Fødsler i 1990